Ну, якраз па піве розніца ў спажыванні была найменшая. Калі казаць пра сітуацыю прыкладна XV—XVII ст., дык усе пілі прыкладна адно і тое ж піва — слабое, каля 1,5—2,5 % алкаголю, каламутнае, якое вельмі хутка скісала, таму яго трэба было выпіць на працягу пары дзён пасля варкі. Адно што шляхта піла піва трохі лепшай якасці і значна часцей, паводле некаторых падлікаў — да 700 літраў штогод.